钦定古今图书集成/理学汇编/学行典/第194卷 > 叶继华
## 钦定古今图书集成/理学汇编/学行典/第194卷 > 叶继华

按《松阳县志》：叶继华年十六，父签解白粮。洪武初，军
兴粮急，令甚严，违限者辄死。四子皆进卮哭别，华独
坐叹，诸兄让之，乃言曰：“兄辈孝思，此泣数行耳，吾欲
代父死，奚哭为？”父骇阻，谓不更事，华不听。比至，果愆
期，将就市，适同事有母子争死，恸哭声震天。司刑哀
之，为抗疏上曰：“违期，小失也，焉可以是遽杀人。”因得
俱释。